На основу Решења Привредног суда у Панчеву Ст.491/2010 од 14.09.2010. и. 29.10.2010. и сагласности Одбора поверилаца од 07.07.2024. и 18.08.2024. а у складу са чланoвима 131, 132. и 133. и 135. Закона о стечају («*Службени гласник Републике Србије» број 104/2009,*99*/2011, 71/2012 - Одлука Уставног суда, 83/2014 и 113/17*), као и Националним стандардом број 5 – Национални стандард о начину и поступку уновчења имовине стечајног дужника, стечајни управник стечајног дужника

**ОГЛАШАВА**

**продају стечајног дужника као правног лица**

**јавним надметањем**

**Предмет продаје** **је стечајни дужник „КЛАНИЦЕ“ ДОО ПАНЧЕВО - у стечају, Карађорђева 2-4, мат.бр.20102802, ПИБ 104192940**

**као правно лице**

са најзначајнијом имовином коју чине:

|  |  |  |  |
| --- | --- | --- | --- |
|  | Имовина: | Процењена вредност  у динарима | Депозит  у динарима |
|  | 1. Право сукоришћења градског грађевинског земљишта - парцеле кат.бр.2508/57 КО Јагодина, површине 25942м2 – Словенски пут, уписане у Листу непокретности број 13198 КО Јагодина са припадајућим објектима бр.1,3,4,5,6,7,9 и 11 и опремом по спецификацији. 2. Право коришћења градског грађевинског земљишта - парцеле кат.бр.2508/58 КО Јагодина, површине 7123м2 – Кнез Милете, уписане у Листу непокретности број 12995 КО Јагодина | **183.824.877,00** | **36.764.975,40** |

**Почетна цена**: **91.912.438,50** **динара**.

Напомена: Констатује се да се парцела кат.бр.2508/57, објекти и опрема налазе у закупу трећег лица.

Констатује се да се поводом дела парцеле кат.бр.2508/58 у површини од 173м2 води парнични поступак пред Привредним судом у Панчеву П.215/2022, као и да треће лице у објекту на истој парцели има уписано право својине на стану површине 20м2.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **120.000,00 динара*.*** Профактура се може преузети на адреси стечајног управника Светлане Пандуров у Панчеву, Његошева 1а, први спрат, канц.5, радним данима, уз обавезну најаву стечајном управнику (060/366-71-50) или сараднику стечајног управника Горану Јоцићу (063/315-916) или путем електронске поште на адресу: spandurov955@gmail.com. Рок за откуп продајне документације је **20.05.2024.** **године**;
2. уплате **депозит у износу од 36.764.975,40 динара** на текући рачун стечајног дужника бр: **200-2331120101844-05** код Банка Поштанска штедионица а.д. Београд или положе неопозиву првокласну банкарску гаранцију наплативу на први позив, најкасније на дан одржавања продаје **(23.05.2024.године до 12:30 часова)**, приликом регистрације учесника јавног надметања. Банкарска гаранција мора имати рок важења до 23.07.2024.године. У случају да на јавном надметању победи купац који је депозит обезбедио банкарском гаранцијом, исти мора измирити износ депозита у року од **48 часова** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита, а најкасније на дан одржавања јавног надметања, потенцијални купци, ради правовремене евиденције, морају предати образац пријаве за учешће на јавном надметању, доказ о уплати депозита или банкарску гаранцију, извод из регистра привредних субјеката и ОП образац, код јавног бележника оверено овлашћење за заступање у поступку продаје уколико јавном надметању не присуствује купац лично (за физичка лица) или овлашћење оверено од стране законског заступника уколико јавном надметању не присуствује законски заступник лично (за правна лица) и потписану изјаву о губитку права на враћање депозита, стечајном управнику, на адресу стечајног управника Светлане Пандуров у Панчеву, Његошева 1а, први спрат, канц.5.

**Јавно надметање ће се одржати дана 23.05.2024.г. у 13 часова на адреси Привредног суда у Панчеву, ул. Војводе Радомира Путника 13-15, сала 113/I.**

**Регистрација учесника** почиње два сата пре почетка јавног надметања, а завршава се 30 минута пре почетка јавног надметања, односно у периоду од 11 до 12:30 часова, на адреси стечајног управника Светлане Пандуров, Панчево, Његошева 1А, I спрат, канцеларија бр.5.

Стечајни управник спроводи јавно надметање тако што:

1. региструје лица која имају право учешћа на јавном надметању;
2. отвара јавно надметање упознајући учеснике са правилима надметања;
3. оглашава имовину (правно лице) која се нуди на продају и почетну цену;
4. позива учеснике да прихвате почетну цену и сваку наредну цену према унапред предвиђеном увећању цене,
5. одржава ред на јавном надметању,
6. проглашава за купца учесника који је прихватио највишу понуђену цену,
7. води и потписује записник.

Продајна документација се може преузети сваког радног дана од 9 до 13 часова, уз претходну најаву стечајном управнику један дан раније.

Имовина се купује у виђеном стању и може се разгледати након откупа продајне документације, најкасније 7 дана пре заказане продаје, уз претходну најаву стечајном управнику три дана раније.

Учесницима који на јавном надметању нису стекли статус купца или другог најбољег понуђача, депозит се враћа у року од 3 радна дана од дана јавног надметања.

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од 30 дана од дана потписивања купопродајног уговора. Сви порези и трошкови који терете продају, падају на терет купца.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. Ако други најбољи понуђач, након одустајања проглашеног купца, не закључи купопродајни уговор у назначеном року или не уплати купопродајну цену у назначеном року, губи право на повраћај депозита. Уколико је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 радна дана од пријема обавештења да се проглашава за купца, након чега ће му бити враћена гаранција. У том случају купопродајни уговор се потписује у року од 3 радна дана од пријема обавештења којим се други најбољи понуђач проглашава за купца.

Подносилац депозита губи право на повраћај депозита уколико се не региструје или не приступи продаји.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.

Oвлашћено лице: стечајни управник Светлана Пандуров, контакт телефон: (060) 366-71-50

или асистент стечајног управника Горан Јоцић, контакт телефон (063) 315-916